Açar bu sirri qansa kimsə əgər
Açar bu sirri qansa kimsə əgər!
Sevməzmi O eşqi bir kimsə məgər!? 

Nə sirr nə möcüzədir bu həqiqət, 
Həm sirr həm möcüzədir hər gün-səhər! 

Açsa gizli gözün tüm bəşəriyyət, 
Açıq-aydın həqiqət Həqqi görər! 

Gözlə görünməz ki, sevgi-məhəbbət, 
Kim olsa əqlinə sahib düşünər!  

Fərhadda vardır sevməyə mərifət,
O səbəbdən sevgini Şirin bilər! 

Gərəkdir Məcnunda ola sədaqət, 
O zaman dəli Leylasıçün ölər! 

Varmı bir kimsədə indi ədalət?! 
O Kərəmdir ki, eşq nədir dərk edər! 

Əsli sevənin varıdır ləyaqət, 
Eşq sirrin Rauf bilər, Rauf söylər!   
 ...Müəllif:Rauf Cavad 
Qəzəllər